السلام عليكم ورحمة الله وبركاته. الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد. اللهم لك الحمد كله ولك الشكر كله
واليك يرجع الامر كله علانيته وسره فاهل انت ان تحمد واهل انت ان تعبد وانت على كل شيء قدير اللهم لك الحمد حتى ترضى ولك الحمد اذا رضيت ولك الحمد بعد الرضا
اللهم لك الحمد في الاولى والاخرة. اللهم لك الحمد حمدا كثيرا طيبا طاهرا مباركا فيه. ملء السماوات وملء الارض وملء ما بينهما وملء ما شئت من شيء بعد الثناء والمجد احق ما قال العبد وكلنا لك عبد. اللهم لا مانع لما اعطيت ولا معطي لما منعت ولا ينفع ذا الجد منك الجد
اهلا وسهلا ومرحبا باخواننا واخواتنا اهلنا واحبابنا واسأل الله سبحانه وتعالى الذي جمعنا ووفقنا نلتقي في هذا الوقت لنتدارس اية من كتابه او حديثا من سنة نبيه صلى الله عليه وسلم
اسأله سبحانه وتعالى ان يجمعنا بهذا الجمع الكريم الطيب المبارك على حوض النبي صلى الله عليه وسلم يوم القيامة وتحت لوائه وفي زمرته ومعه في جنات النعيم مع النبيين والصديقين والشهداء والصالحين وحسن اولئك رفيقا
وبعد كل انسان مننا بيفكر دايما ازاي يوصل لربنا سبحانه وتعالى اه والناس مشاربها مختلفة. فمن الناس اللي سلك خلاص طريق العبادة والطاعة والقرب من الله سبحانه وتعالى فبنلاقيه دايما مجتهد قوي في قيام الليل ومجتهد جدا في صيام النهار
مجتهد جدا في الصدقات واعمال المعروف ولكن للاسف تعاملاته وسلوكياته مع عباد الله سيئة للغاية وبيظن ان هو بالصلاة والصيام والزكاة واعمال الخير انه وصل لربنا سبحانه وتعالى قانون النهاردة بيقول
لن يصل الانسان منا الى الله سبحانه وتعالى الا باصلين حسن المعاملة مع الله وحسن المعاملة مع الخلق حسن المعاملة مع الله لوحدها ما ينفعش توصل لربنا سبحانه وتعالى خالص
وعلشان كده انا رسالتي النهارده للناس اللي بتجتهد جدا في العبادة وللاسف بتضيع علاقتها مع الناس يعني ممكن يكون مجتهد جدا في قيام الليل وهو عاق لوالديه ممكن يكون مجتهد جدا في صيام النوافل وهو قاطع للرحم
ممكن يكون مجتهد جدا في قراءة القرآن وختم القرآن عدة مرات وهو للاسف سيء في التعامل مع الجيران عايز اقول ان علشان نوصل لربنا سبحانه وتعالى لن يصل الانسان ابدا الى الله سبحانه وتعالى. وهو للاسف مضيع علاقته مع الناس
افهموا كويس جدا ان طريق الوصول الى الله سبحانه وتعالى بينوا ربنا سبحانه وتعالى احسن بيان في اوائل سورة المؤمنون ربنا سبحانه وتعالى بيقول قد افلح المؤمنون وفي النهاية قال اولئك هم الوارثون الذين يرثون الفردوس وهم فيها خالدون
وما بين اول اية وما بين اية دخول الجنة ووراثة الجنة بينها مجموعة من الصفات الصفات دي لو ركزنا فيها شوية هنجد ان ربنا سبحانه وتعالى بيأكد لنا على الاصل اللي احنا بنتكلم عنه النهاردة
ان علشان توصل ان انت فعلا تكون اهل الوراسة الجنة لابد ان يكون عندك حسن علاقة مع الله وحسن علاقة مع الناس. قال الله سبحانه وتعالى قد المؤمنون الذين هم في صلاتهم خاشعون. ادي احسان العبادة مع الله عز وجل. والذين هم عن اللغو معرضون. ادي خلق. احسان
مع الناس والذين هم للزكاة فاعلون. ادي احسانا العلاقة مع الله. والذين هم لفروجهم حافظون. وادي احسان العلاقة مع الناس. كملوا الايات هتلاقينا في النهاية وصلنا في النهاية الى ان المؤمن اللي عايز يوصل بالفعل لوراثة الجنة
لابد ان يسير على وفق هذين الاصلين. الاصل الاولاني اللي اسمه احسان العلاقة مع الله. والاصل التاني اسمه احسان العلاقة مع الخلق انسان حب يوصل لربنا سبحانه وتعالى بعلاقة من الاتنين بس بيبقى عامل زي العصفور اللي عايز يوصل لمكان ولكن للاسف بجناح
واحد بس لن يستطيع الطيران ابدا. وانت لن تستطيع الوصول. حضرتك مش هتقدري توصلي لربنا سبحانه وتعالى بجناح واحد. مش هتقدري توصلي ربنا سبحانه وتعالى بعبادة بس لا لا لأ. لابد العبادة دي يكون معها كمان حاجة اسمها احسان العلاقة مع الخلق. عايز
اقول لكم كمان ان في اواخر سورة الفرقان وربنا سبحانه وتعالى بيتكلم عن عباد الرحمن عن عباد الرحمن اللي في نهاية الايات يوصلوا للجنة بفضل الله عز وجل بسلام. ربنا سبحانه وتعالى قال وعباد الرحمن ايه صفاتهم
الذين يمشون على الارض هونا اي بتواضع بسكينة بخضوع ما فيش عندهم كبر على الخلق لا يتكبرون على الناس باموال لا يتكبرون على الناس بمواصب لا يتكبرون على الناس بعائلات وده بنسميه احسان العلاقة مع
الخلق واذا خاطبهم الجاهلون قالوا سلاما والذين يبيتون لربهم سجدا وقياما. وادي احسان العلاقة مع الله سبحانه وتعالى احنا مش هنوصل لربنا سبحانه وتعالى الا بهذه الطريقة. احسان العبادة مع الله واحسان العبادة مع الخلق. واللي يظن في يوم من الايام انه
وهيوصل لربنا بعبادته بس ده انسان واهم تماما. ويجي النبي صلى الله عليه وسلم يزيد لنا البيان يزيد لنا البيان ويزيد لنا الامر وضوحا ان لن تستطيع بحال من الاحوال انك توصل لربنا سبحانه وتعالى باحسان
مع الله فقط وانت مضيع احسان العبادة مع الخلق. فالنبي صلى الله عليه وسلم بيضرب لنا مثالا واضحا ظاهرا بينا لحال كل انسان احسن العلاقة مع الله فقط. وضيع العلاقة مع الناس. قال النبي صلى الله عليه وسلم
اتدرون من المفلس؟ قلنا يا رسول الله المفلس فينا من ليس له درهم المتاع. النبي قال لهم لا لا لا الكلام ده غلط تماما ولكن المفلس من يأتي يوم القيامة بصلاة وصيام وحج او وزكاة. ده انسان ده انسان احسن العلاقة مع الله. ما سابش عبادة
من العبادات الا واداها على اكمل وجه ولكن يأتي وقد شتم هذا سب هذا اكل مال هذا هاتك عرض هذا هي دي للاسف احسان العلاقة مع الخلق ضاعت ان هذا الانسان فكانت النتيجة ياخذ هذا من حسناته وهذا من حسناته وهذا من حسناته. فاذا فنيت حسناته اخذت من سيئاتهم
طرحت اخذ من سيئاتهم فطرحت عليه ثم طرح في النار الانسان ده ما وصلش لربنا سبحانه وتعالى بعبادته وبس. ايه قيمة ان حضرتك النهاردة تكون بتصلي صف اول في المسجد وانت في المحل بتاع
بتغش الناس وبتخدع الناس وبتكذب على الناس ايه قيمة الصلاة؟ لا قيمة لها عند الله سبحانه وتعالى. تضيع زي ما صاحبنا صلاته وصيامه وزكاته ضاع يوم القيامة والنبي صلى الله عليه وسلم ذكر له له نموذج من الناس. النموذج ده كان نموذج عالي جدا هايل جدا في العبادة والطاعة
والقرب من ربنا سبحانه وتعالى. حال امرأة زي حال كتير جدا من النساء تصوم النهار ولا تفطر؟ تقوم الليل ولا تنام وتتصدق بالكثير. دي امرأة عملت ايه؟ احسنت العلاقة مع الله سبحانه وتعالى
سلام لو تشوفوها بالليل بعد ما الناس كلها نامت. وهي واقفة بين ايدين ربنا سبحانه وتعالى تقيم الليل وترتل ايات من كتاب الله سبحانه وتعالى شوفوا الخشوع وشوفوا دمع العين وشوفوا رقة القلب وهي واقفة بين ايدين ربنا سبحانه وتعالى. وتعالوا شوفوها في في نهار آآ
في النهار وبخاصة في ايام الصيف هي قد ايه مع شدة الحر تركت الطعام وتركت الشراب وتركت كل هذه الامور وكل ده علشان يعني عشان ربنا سبحانه وتعالى لتحسن العلاقة مع الله سبحانه وتعالى
مع هذا التعب ومع هذا المجهود كان عندها كرم غير طبيعي تنفق اموال كثيرة جدا المرأة دي يعني لو حبينا نوصفها كده نقول من وجهة نظرنا طبعا ان هذه امرأة من اهل الجنة تسير بيننا على الارض
ولكن قالوا للنبي صلى الله عليه وسلم الا انها تؤذي جيرانها بلسانها هي امرأة للاسف سليطة اللسان جدا. بتتبع عورات هذه الجارة وتقع في عرضها وجارتها دي لسانها سليط عليها بتشتمها كتير
وجارتها دي عمالة تخوض في عرضها وجارتها دي ودي ودي الكل لم يسلم منها النبي صلى الله عليه وسلم مع ما قيل عن المرأة امام النبي صلى الله عليه وسلم من الصيام والقيام والصدقات
قال صلى الله عليه وسلم لا خير فيها هي في النار لا خير في هذه المرأة ابدا هي في النار النبي بيأكد لنا المعنى ده علشان يبين لنا يا جماعة
وصول الانسان منا الى الله سبحانه وتعالى لابد ان يكون بجناحين لابد ان يكون باصلين بعبادتين عظيمتين جدا. عبادة اسمها عظيم اسمه احسان العلاقة مع الله. والاصل التاني اسمه احسان العلاقة مع الخلق
والنبي صلى الله عليه وسلم ياما حكى لنا وياما ذكر لنا قصص اقوام يوم القيامة ضاعوا وكانوا من اهل النار. والسبب في كده مش في عبادتهم. عبادتهم كبيرة جدا عظيمة جدا
السبب في كده مشاكلهم مع الناس. مشاكلهم مع الناس. النبي صلى الله عليه وسلم بيقول لنا في الحديث وان الرجل لترفع له صحيفته يوم القيامة فيظن انه قد نجا. تترافع له الصحيفة يوم القيامة يبص فيها كده يلاقي جبال حسنات. يقول بس خلاص
بص آآ على الجنة ونعيمها ومع ذلك نسأل الله السلامة والعافية. النبي صلى الله عليه وسلم يقول فلا تزال مظالم بني ادم تتبعه حتى يهوي في النار الانسان ده ضاع
والسبب في ذلك مظالم ولكم ان تتخيلوا ان الهلاك مش او الخسارة او العقوبة ما بتبقاش في في الاخرة بس. لا لا لا ده هو بيخسر كتير في الدنيا بيخسر كتير في البرزخ
بيخسر كتير جدا وهو واقف بين ايدين ربنا سبحانه وتعالى يعني سيدنا ابو هريرة رضي الله عنه بيحكي لنا موقف عجيب جدا آآ بيقول كنا مع النبي صلى الله عليه وسلم ذات يوم
فخرجنا في طرقات المدينة فمر النبي صلى الله عليه وسلم على قبر النبي لما مر على القبر ده اصفر وجهه وارتعدت فرائسه صلى الله عليه وسلم ثم نظر الينا وقال الا تسمعون ما اسمع؟ الا تسمعون ما اسمع
كل ما تسمع يا رسول الله قال رجل يعذب في قبره واحد عمال يعذب في قبره قلنا وفي اي شيء يا رسول الله؟ الراجل ده بيتعذب في قبره في اي شيء يا رسول الله
قال كان يؤذي الناس بلسانه الراجل ده كان يؤذي الناس بلسانه الراجل ده مش قاتل مش شارب للخمر الراجل ده ما نزلناش الراجل ده ما ارتكبش جرائم كانت مشكلته الاساسية في لسانه
مشكلته الاساسية انه كان بيأذي الناس كل الناس اللي تقعد معه بيتأذوا من كلامه من طريقة كلامه من طريقة اسلوبه من طريقة حواره مع الناس ياما اذى الناس بالكلام لكم ان تتخيلوا
انه كان بيصلي ويصوم ويزكي ويحج ويتصدق باموال كثيرة جدا ومع ذلك كل ده راح والسبب في كده حاجة واحدة بس انه عاش في الدنيا بمبدأ انا احسن العلاقة مع الله بس
وضيع وضيع احسان العلاقة مع الناس ايه القيمة بل سبحان الله النبي صلى الله عليه وسلم لما بنقعد بقى نتتبع احاديثه كده نجد يعني امر عجيب هضرب لكم مثال النبي صلى الله عليه وسلم كان في مرة ماشي بالجيش
وخرج النبي صلى الله عليه وسلم في غزوة جيش بقى جيش الجيش ده لو ده الطريق المكتب ده او سطح المكتب ده هو عبارة عن الطريق فالنبي صلى الله عليه وسلم كان عاطي اوامر ان الجيش يمشي في مكان ويدع مكان في الطريق الناس تمشي فيه براحتها
ده الجيش بقى واحنا القوة القوات واحنا فكانت النتيجة خدوا الشارع كله فادب الى تضييق الخناق على الناس. الناس مش عارفة تمشي الناس مش عارفة تمر في الطريق بقى فيه يعني تضييق على الناس وهي ماشية في الطريق
النبي صلى الله عليه وسلم وهو ماشي التفت وراءه فوجد الناس بالفعل عندها مشكلة كبيرة جدا في الطريق فالنبي صلى الله عليه وسلم نظر الى الجيش ونادى باعلى صوته صلى الله عليه وسلم
الما ضيق طريقا او اذى المؤمنين في طريقهم فلا جهاد له ليس له عند الله جهاد مقبول ليه؟ اصله اذى الناس في الطريق اصل هو هو هنا اساء للناس اساء للناس
طيب ان حد صاحبي في رمضان كان بيكلمني بيقول لي انا ووالدتي كانت مريضة ومرض شديد جدا احنا ما نعرفش ايه مرة واحدة مش عارفة تاخد نفسها نزلت بسرعة دخلتها العربية وطالع بسرعة جري علشان اروح المستشفى انقذ امي
بيقول كل مشيت في الشارع ومرة واحدة الشارع قفل. مرة واحدة الشارع مقفول ليه؟ اصل فيه زفة زف عشر عربيات ووقفوا الطريق وقفوا الطريق كده بالعرض وطلعت عربية تانية قعدت تعمل بها الايه زي ما الشباب بيقولوا خمسات كده
تلف حوالين نفسها كده وموقفين الطريق كله. يقول لي انا نزلت اجري من العربية امي بتموت افتحوا الطريق اجتاحوا الطريق ابدا ما حدش طبعا سأل فيه ده احنا في فرح يا شيخ سبنا نفرح. امي بتموت في العربية. بيقول على ما فاتح الطريق وعدتهم وفي الطريق
المستشفى كانت والدتي ماتت ما لحقتش والدتي ما لحقتش والدتي والسبب بسبب هذا قضاء الله سبحانه وتعالى ولكن المريض ده كل لحظة بتفرق معه الناس اللي قفلوا الطريق وقطعوا الطريق علشان الفرح عايز تفرح افرح ما عندناش مشكلة خالص
ولكن ما تقفلش الطريق على حد ما تغلقش الطريق على حد انت مش متخيل كم الاذى اللي ممكن انت بتسببه للناس وانت مش واخد بالك اللي جه على شارع فيه مستشفيات كتير جدا وراكن صف اول وهنا واحد صف الجهة التانية وهنا وهنا وضيقوا الطريق وكانت فيه حادثة
والحادثة العربيات الاسعاف بسرعة نقلت الناس المصابة في الحادسة وجاية على المستشفى وطبعا الناس قافلين الطريق عدة مرات. انتم متخيلين متخيلين ان اللي عمل حادسة ده قد ايه في في محتاج لكل ثانية
وده اذى الناس. فكانت النتيجة ناس بتموت بسبب واحد يعني غير متحمل للمسؤولية. آآ قافل صف اول وتاني وتالت ورابع كمان وهي دي المشكلة اللي مصر كانت عايشاها للاسف من تلات تيام
لما كانت فيه عمارة مش متذكر كانت فين بالضبط؟ الخبر كده ان العمارة بتحترق والمطافي مش عارفة تخش مش عارفة تخش الشارع ليه ؟ لان الناس راكنين عربية كده وعربية كده والمطافي عايزة تخش ومش عارفة تخش
وكانت النتيجة ناس جوة البيت تفحمت تفاهمت لان عربية المطافي مش عارفة تخش علشان تطفي المكان تخيلوا بقى واحد في يوم من الايام ابنه ومراته واولاده اتحرقوا جوة الشقة وهو واقف مش عارف آآ يعني بيبص
على عربية المطافي ومش قادر يعمل حاجة واهله فوق بيتحرقوا. وماتوا متخيلين قدر الحسرة اللي هيعيشها هذا الانسان والسبب في ده انسان عمره في حياته ما تخيل ان ركنته كده ركنة غلط
ركنة العربية بالصورة دي ركنة غلط وهنا الانسان مننا لازم يفهم. هو قد ايه؟ قد ايه؟ ممكن في يوم من الايام آآ تحبط كل اعماله والسبب في كده انه عمره ما فكر ازاي يحسن مع الخلق
على فكرة صلاتنا في الصف الاول وصيامنا اتنين وخميس وتلتاشر واربعتاشر وخمستاشر. واجتهدنا في الصدقات والعمل الخيري هذا لا يغني عنا من الله شيئا واحنا عندنا علاقة سيئة مع الاب بقى والام مع العم والخالة مع القرايب كل هذا لا قيمة له عند الله
الله سبحانه وتعالى انت متخيل انك في يوم من الايام لما تكسر خاطر حد ان ده بيكون بسيط عند ربنا سبحانه وتعالى. لا والله ما بيكون بسيط ابدا عند الله. سبحانه وتعالى. ولكن ده ممكن يؤدي لحبوط عملك
النبي صلى الله عليه وسلم كما ثبت عند ابي داوود باسناد صحيح جاء رجل الى رسول الله صلى الله عليه وسلم يشكو اذى جاره وراح بيشتكي للنبي انا انا جاري بيأذيني اذاني فعلا
واحنا ياما شفنا الجيران بهذه الصورة يعني فعلا هو وجوده في المكان اذى. والله يا اخوانا احنا نعرف شخصيات كده ينزل المسجد يعمل مصيبة لامام المسجد ويروح يشتكيه فين ويعمل ايه وامام المسجد انسان محترم جدا
حد كده على خلق عالي جدا يعني يعني اقول لكم ايه؟ جاره اللي تحته مبلغ فيه امن الدولة وهو انسان مؤدب جدا ومحترم جدا. ومش عارف جاره ده مبلغ فيه فين
ده شاكيه فين ومش عارف مين عامل معه ايه. هو فيه جيران كده جيران فعلا اذى. نعوذ بالله منهم وجوده في المكان كده والله العظيم طوبوا الارض يلعنوا الناس كلها بتكرهه تبغضه
المهم يا رسول الله ان جاري فلان يؤذيني النبي صلى الله عليه وسلم قال له ارجع فاصبر على اذى جارك يا رسول الله ان جاري فلان يؤذيني. ارجع فاصبر على اذى جارك
يا رسول الله ان جاري فلان يؤذيني تلات مرات على عدة ايام متوالية فالنبي صلى الله عليه وسلم قال له اذهب فاطرح متاعك في الطريق روح كده طلع عفش البيت وحطه في وسط الطريق
واللي يسألك ويعدي عليك انت ليه حاطط مع تاعك في الطريق؟ ليه طلعت العفش في الطريق؟ فقل ان جاري يؤذيني ممكن الانسان ده بيصلي وبيصوم وبيزكي عبادات بقى ما لهاش مثيل يعني
ولكن كانت مشكلته انه دايما عمره ما نظر لاحسان العلاقة مع الخلق فقال النبي فقال فلا يمر عليه احد الا لعنه. يا فلان انت ليه طرحت متاعك في الطريق؟ يقول والله اصل جاري بيؤذيني
فلما سمع هذا الجار المؤذي لعنة الناس له طلع جري على النبي صلى الله عليه وسلم طلع جري على النبي صلى الله عليه وسلم قال له يا رسول الله يعني انا فلان جار فلان
آآ ان الناس يلعنونني رد فعل النبي صلى الله عليه وسلم كان شيء مفزع صلى الله عليه وسلم فقال له لقد لعنك الله من فوق سبع سماوات قبل ان يلعنك الناس
يا رب سلم يا رب. يا رب سلم يا رب. يا رب سلم يا رب لقد لعنك الله من فوق سبع سماوات قبل ان يلعنك الناس متخيلين متخيلين متخيلين ان انسان ربنا لعنه من فوق سبع سماوات
مش علشان نضيع صلاة ولا صيام ولا زكاة ولا حج لا لأ خالص ده انسان في يوم من الايام كان علاقته مع الناس مش كويسة وجه النبي صلى الله عليه وسلم وادانا تحذيرات سريعة كده ومهمة جدا
ان كل عبادة من العبادات ان الانسان اراد ان يحافظ عليها فيجتهد بقدر المستطاع انه يحسن العلاقة مع الخلق ولو اساء العلاقة مع الخلق تضيع العبادات دي ايه قيمة النهاردة ان انت صايم رمضان
وراكب عربيتك في الشارع عمال تزعق لده وتشتم ده وتنزل تتشاكل مع ده قال النبي صلى الله عليه وسلم ليس الصيام عن الطعام والشراب ولكن الصيام عن اللغو والرفث صيامك الحقيقي انك زي ما بتتعبد لله بترك الطعام والشراب والشهوة انك تتعبد لله سبحانه وتعالى بحفظ جوارحك عن اذى الخلق عن اذى الناس
عن اذى المسلمين وغير المسلمين النبي صلى الله عليه وسلم قال لنا ان في ناس كتير جدا ما لهاش اي شيء من الصيام الا ان هي جوعت نفسها ما لهاش اي اجر
رب صائم ليس له من صيامه الا الجوع والعطش. هو جوع نفسه بس وعطش نفسه بس. انما هو في الحقيقة ما لهوش اجر عند ربنا سبحانه وتعالى عارفين المشكلة فين
المشكلة اذى للناس اذان الناس احبطوا عليه عبادته وفي الحج النبي صلى الله عليه وسلم قال لنا او ربنا عز وجل قال فمن فرض فيهن الحج فلا رفث ولا فسوق ولا جدال في الحج
والنبي علق قبول الحج على انك وانت بتحج ما تأزيش حد والله يا جماعة احنا على مدار السنين اللي فاتت دي كنا بنشوف في مناسك الحج كده نمازج من الناس حاجة غير طبيعية
هو قاعد للاعتراض وبس. تقول له مثلا وقت الرمي من الساعة كذا للساعة كذا اه اه الشرع بيقول ان الرمي يبدأ من كذا لكذا. اه احنا ايه اللي يضمننا ان كلامك صح يا شيخ
يا الهي طب انا بقول لك الدليل فالمسألة عنده مش مسألة الشيخ او مسألة الحكم الفقهي. لأ هي علاقته كده مع الناس علاقته دايما مع الناس انه مؤذي جدا للي قاعدين معه في الاوضة. مؤذي جدا للي قاعد معه او جنبه في الاتوبيس. مؤذي جدا
لا قاعد معه في المناسك فيه نمازج كده في نمازج كده في نمازج في الحج يا رب سلم يا رب سلم يا رب يا رب سلم هو بص بيختلقوا المشاكل من تحت الارض
والنبي يأكد بقى فيقول ايه؟ الحج المبرور ليس له جزاء الا الجنة الحاج ده علشان يبقى مقبول عند ربنا لابد يكون مبرور. ازاي يكون مبرور؟ النبي صلى الله عليه وسلم سأله وما بر الحج؟ قال حسن الكلام واطعام الطعام
هو ده الحج الصحيح اللي ربنا سبحانه وتعالى يقبله حتى الزكاة والصدقات ربنا قال لنا الزكاة اللي هتقبل هي الزكاة التي لا تتبع بمن ولا ازى لا تبطلوا صدقاتكم بالمن والاذى. فيه واحد
يعافينا واياكم. لما بيتصدق على حد لما بيزكي كده ويطلع زكاة ماله واجب عليه هو بيتفنن في اذى الناس. يأذي ده ويأذي ده ويأذي ده ويأذي ده يا نهار ابيض
يا نهار ابيض مشكلة كبيرة جدا وباب الصلاة بقى باب كبير جدا كبير جدا لاكو ان تتخيلوا ان النبي يقول لنا ان اللي ياكل ثوم او بصل لا يقربن مصلانا حتى لا يؤذي الناس
ان الملائكة لتتأذى مما يتأذى منه بنو ادم يا اخوانا مش المسألة مش مسألة صلاة. جاي تصلي وجاي تؤذي الناس متخيل النبي صلى الله عليه وسلم يقول ايه ولما اخباره النبي في يوم من الايام ان واحد بيتعبد عبادة يا جماعة عبادة
ولكن العبادة دي ترتب عليها اذى للناس النبي صلى الله عليه وسلم غضب غضب شديد لما في يوم سيدنا معاذ بن جبل رضي الله عنه كان يصلي مع النبي صلى الله عليه وسلم ثم يعود الى اهله فيصلي بهم بنو سلمة
بصلي بهم العشاء ذات مرة واستفتح استفتح بسورة البقرة وفضل يقرأ يقرأ يقرأ فخرج رجل من القوم من الصف من طول الاذى اللي لحقه سابتون قيام معاذ وراح للنبي صلى الله عليه وسلم واشتكى معاذ للنبي صلى الله عليه وسلم. والنبي صلى الله عليه وسلم غضب غضبا شديدا رؤيا في وجهه. ويقول له افتان انت يا معاذ؟ افتان انت يا معاذ
افتان انت يا معاذ اذا صلى احدكم بالناس فليخفف فان فيهم الكبير والضعيف والمريض والمسافر وذا الحاجة ما ينفعش. انت فين يا معاذ من سب حسب ربك الاعلى؟ وهل اتاك حديث الغشية؟ والليل اذا يغشى والشمس وضحاها. انت فين من قصار السور
ليه تؤذي الناس حتى في الصالة يا رسول الله اه حتى في الصلاة زي ما انت عايز عبادتك تكون بالفعل على اكمل وجه مع الله عز وجل لا تؤذي احد
لا تؤذي احد. احسن علاقتك مع الله. واحسن علاقتك مع الخلق علشان عبادتك دي تبقى مقبولة عند الله سبحانه وتعالى اما عبادة يترتب عليها اذى للمسلمين؟ لا غير مقبولة عند الله
والنبي صلى الله عليه وسلم حذر من ده حذر من ده صلى الله عليه وسلم. لدرجة زي ما اقول لكم ان صلاة الجماعة اللي هي فرض على الرجال آآ كما يقول الحنابلة وغيرهم. النبي صلى الله عليه وسلم قال لأ ما يجيش المسجد. ازا كان هيترتب على وجوده في المسجد اذى للناس
والنبي صلى الله عليه وسلم في يوم دخل المسجد وعاتب قراء القرآن عاتب الناس باللي بتقرأ قرآن بصوت عالي دخل فوجد واحد بقى عمال يصلي او قاعد يقرأ قرآن قد علا صوته
قد علا صوته والنبي يعاتب هذا الانسان على قراءة القرآن. فيقول النبي صلى الله عليه وسلم الا لا يجهر احدكم بالقرآن على قراءة بعض. انت ليه تعلي صوتك على الناس
فان كل واحد منكم مناج ربه كل واحد فيكم بيناجي ربنا. فما تشوشرش على اللي جنبك شوفوا الاسلام راعى عدم ايذاء الناس لاي درجة قال خدوا بالكم علاقتكم مع الناس تبقى ماشية باي صورة وتبقى ماشية ازاي
ده يخلينا دايما نقف كده ونقول ياه قد ايه دينا ده دين عظيم دين عظيم لنؤكد على الاصلين دول. حسن العلاقة مع الله واحسان العلاقة مع الناس. واحدة منهم من غير التانية مش هتوصل
ربنا سبحانه وتعالى لازم تبقى ماشي بالاتنين مع بعض علشان بالفعل توصل لربنا سبحانه وتعالى. اما الناس اللي بتأكد دايما على حسن العلاقة مع الله واهمالت تماما احسان العلاقة مع الناس
انا عايز اقول لها خدوا بالكم. النبي صلى الله عليه وسلم قال لا يدخل الجنة قاطع رحم مهما صلى وصام وزكى وحج عايز اقول النبي صلى الله عليه وسلم قال ثلاثة لا يقبل الله منهم صرفا ولا عدلا. الصرف الفرائض اللي عملوها والعدل النوافل اللي عملوها او العكس كما قال
بعض اهل العلم مهما عملوا ومهما تعبدوا الله عز وجل العاق لوالديه اللي في يوم من الايام اذى والده ووالدته والله يا بني اوعى تظن ان التزامك وانت سيء التعامل مع والدك ووالدتك
ان ده انك لك قدر عند ربنا ابدا والله بل الاصل انك زي ما بتحسن العلاقة مع طول العلاقة مع الاب والام وده قدامنا نموذج ثلاثة لا يقبل الله منهم صرفا ولا عدلا. وفي حديث اخر ثلاثة حرم الله عليهم الجنة
ويقول لنا ان التلاتة دول اولهم العاق لوالديه هو اساء العلاقة مع الوالدين اساء العلاقة مع الوالدين. وهو بيظن ان هو كده خلاص بقى هو وصل لمرحلة كبيرة جدا عند الله عز وجل. لا يا جماعة
لا لا لأ الوصول الى الله سبحانه وتعالى محتاج ان احنا نفهم كويس جدا. اللي يوصل لربنا سبحانه وتعالى مثاله كالطائر الذي يطير بجناحين فلن تصل الله عز وجل الا بجناحين. الجناح الاول اسمه احسان العلاقة مع الله
والجناح التاني اسمه احسان العلاقة مع الخلق ايمانك لن يكمل ولن يتم هذا الايمان ابدا وانت سيء الخلق مع الناس وانت بتؤذي الناس ونختم بهذا الحديث اللي فيه بيقول النبي صلى الله عليه وسلم
والله لا يؤمن والله لا يؤمن والله لا يؤمن وقالوا خاب وخسر يا رسول الله. مين ده مين ده يا رسول الله؟ قال الذي لا يأمن جاره بوائقه دايما واصل لجواره
دايما واصل لجوبه فكانت النتيجة ايمانه لن يكمل ابدا مؤذي ده انسان مؤذي الانسان غاوي اذى وعلشان كده بقول لكم يا ريت يا اخوانا ناخد بالنا ان اصل الاصول الى الله سبحانه وتعالى مبني على اصلين
الاصل الاول العلاقة مع الله الاصل الثاني احسان العبادة احسان العلاقة مع الخلق اسأل الله سبحانه وتعالى ان يجعلني واياكم من هؤلاء الذين احسنوا العبادة مع الله العبادة مع الخلق
وصلى الله على نبينا محمد وعلى اله وصحبه وسلم